CELEX: 62015CN0022
Language: sl
Date: 2015-01-19 00:00:00
Title: Zadeva C-22/15: Tožba, vložena 19. januarja 2015 – Evropska komisija/Kraljevina Nizozemska

13.7.2015   
            
            
               SL
            
            
               Uradni list Evropske unije
            
            
               C 228/2
            
         Tožba, vložena 19. januarja 2015 – Evropska komisija/Kraljevina Nizozemska
   (Zadeva C-22/15)
   (2015/C 228/02)
   Jezik postopka: nizozemščina
   
      Stranki
   
   
      Tožeča stranka: Evropska komisija (zastopnika: L. Lozano Palacios in G. Wils)
   
      Tožena stranka: Kraljevina Nizozemska
   
      Predlogi tožeče stranke
   
   Komisija Sodišču predlaga, naj:
   
               —
            
            
               ugotovi, da Kraljevina Nizozemska s tem, da je plačila davka na dodano vrednost oprostila dajanje privezov in sidrišč za plovila v najem članom navtičnih športnih organizacij, ki pri opravljanju svojih storitev ne zaposlujejo ene ali več oseb, in to za namene navtičnih ali prostočasnih dejavnosti, ki jih ni mogoče šteti za ukvarjanje s športom ali telesno vzgojo, ni izpolnila obveznosti, ki jih ima na podlagi členov (1), 24(1) in 133 Direktive Sveta 2006/112/ES (1) z dne 28. novembra 2006 o skupnem sistemu davka na dodano vrednost (Direktiva o DDV) v povezavi z njenim členom 132(1);
            
         
               —
            
            
               ugotoviti, da Kraljevina Nizozemska s tem, da je omejila oprostitev tega dajanja v najem – če se privezi in sidrišča za plovila dajejo v najem članom, ki se ukvarjajo s športom, in je najem tesno povezan z ukvarjanjem s tem športom in je zanj neobhoden – navtičnim športnim organizacijam, ki pri opravljanju svojih storitev ne zaposlujejo ene ali več oseb, ni izpolnila obveznosti, ki jih ima na podlagi členov (1), 24(1) in 133 Direktive 2006/112 v povezavi z njenim členom 132(1);
            
         
               —
            
            
               Kraljevini Nizozemski naloži plačilo stroškov.
            
         
      Tožbeni razlogi in bistvene trditve
   
   
               1
            
            
               Direktiva 2006/112 državam članicam nalaga, naj davka na dodano vrednost oprostijo določene storitve, ki so tesno povezane s športom ali telesno vzgojo in jih nepridobitne organizacije opravijo posameznikom, ki se ukvarjajo s športom ali telesno vzgojo.
            
         
               2.
            
            
               V skladu s členom 11(1)(e) Wet Omzetbelasting 1968 (zakon iz leta 1968 o davku na dodano vrednost) so davka na dodano vrednost oproščene storitve, ki jih športne organizacije opravijo za svoje člane, razen storitev, ki jih navtične športne organizacije, ki za opravljanje svojih storitev zaposlujejo eno ali več oseb, če gre pri teh storitvah za izvajanje – s pomočjo teh oseb – dejavnosti, ki so povezane s plovili ali dajanjem na razpolago privezov in sidrišč za plovila.
            
         
               3.
            
            
               Komisija meni, da je ta nizozemska oprostitev hkrati preširoka in preozka.
            
         
               4.
            
            
               Najprej Komisija očita, da oprostitev ni omejena na dajanje v najem članom nepridobitnih organizacij, ki se ukvarjajo s športom, ampak zajema tudi dajanje v najem članom organizacije, ki zgolj rekreativno ali celo za namene prebivanja, ne da bi zapustili pristanišče, uporabljajo plovila, ki so v najetih privezih ali sidriščih. V tem delu je oprostitev v nasprotju s členi 2(1), 24(2) in 133 Direktive o DDV.
            
         
               5.
            
            
               Nato Komisija očita, da zadevne organizacije za uveljavljanje te oprostitve ne smejo zaposlovati oseb. Nizozemska s tem dodaja pogoj, ki presega to, kar dovoljuje člen 133 Direktive o DDV (v povezavi z njenim členom 132(1)(m)).
            
         
      (1)  UL L 347, str. 1.